CELEX: 32010R0683
Language: lv
Date: 2010-07-29 00:00:00
Title: Komisijas Regula (ES) Nr. 683/2010 ( 2010. gada 29. jūlijs ), ar ko nosaka ievedmuitas nodokļa maksimālo samazinājumu kukurūzai saskaņā ar Regulā (ES) Nr. 462/2010 minēto konkursu

30.7.2010   
            
            
               LV
            
            
               Eiropas Savienības Oficiālais Vēstnesis
            
            
               L 198/11
            
         KOMISIJAS REGULA (ES) Nr. 683/2010
   (2010. gada 29. jūlijs),
   ar ko nosaka ievedmuitas nodokļa maksimālo samazinājumu kukurūzai saskaņā ar Regulā (ES) Nr. 462/2010 minēto konkursu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”) (1), un jo īpaši tās 144. panta 1. punktu saistībā ar 4. pantu,
   tā kā:
   
               (1)
            
            
               Ar Komisijas Regulu (ES) Nr. 462/2010 (2) tika izsludināts konkurss par ievedmuitas nodokļa maksimālo samazinājumu trešo valstu izcelsmes kukurūzas importam Spānijā.
            
         
               (2)
            
            
               Saskaņā ar 8. pantu Komisijas 2008. gada 18. decembra Regulā (EK) Nr. 1296/2008, kas apstiprina noteikumus, ar kādiem var iesniegt pieteikumus par tarifa kvotām kukurūzas un sorgo importam Spānijā un kukurūzas importam Portugālē (3), Komisija atbilstoši Regulas (EK) Nr. 1234/2007 195. panta 2. punktā minētajai procedūrai var pieņemt lēmumu par ievedmuitas nodokļa maksimālo samazinājumu. Nosakot šo maksimālo nodokļa samazinājumu, jo īpaši jāņem vērā kritēriji, kas minēti Regulas (EK) Nr. 1296/2008 7. un 8. pantā.
            
         
               (3)
            
            
               Par konkursa uzvarētājiem tiek pasludināti visi pretendenti, kuru piedāvātais samazinājums atbilst ievedmuitas nodokļa maksimālajam samazinājumam vai ir mazāks par to.
            
         
               (4)
            
            
               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Attiecībā uz piedāvājumiem, kas iesniegti no 2010. gada 16. jūlija līdz 29. jūlijam saskaņā ar Regulā (ES) Nr. 462/2010 minēto konkursu, ievedmuitas nodokļa maksimālo samazinājumu kukurūzai nosaka 5,50 EUR/t par kopējo maksimālo daudzumu 49 000 tonnu apjomā.
   2. pants
   Šī regula stājas spēkā 2010. gada 30. jūlijā.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 29. jūlijā
      
         
            Komisijas vārdā, priekšsēdētāja vārdā –
         
            lauksaimniecības un lauku attīstības ģenerāldirektors
         
         Jean-Luc DEMARTY
      
   
   
      (1)  OV L 299, 16.11.2007., 1. lpp.
   
      (2)  OV L 129, 28.5.2010., 58. lpp.
   
      (3)  OV L 340, 19.12.2008., 57. lpp.